
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 992 

21 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός τύπου ειδικού υπηρεσιακού δελτίου ταυ¬ 
τότητας Συνοριακών Φυλάκων. 1 

Τροποποίηση ορίων μονίμου καταφυγίου θηραμάτων 
Παγγαίου Όρους. 2 

Σύσταση νομικού προσώπου στην Κοινότητα Σάπες 
Νομ. Ροδόπης με την επωνυμία «Παιδικός Σταθμός 
Δήμου Σαπών». 3 

Σύσταση Κοινοτικού Νομικού Προσώπου στην Κοινό¬ 
τητα Γαλάτεια Νομ. Κοζάνης με την επωνυμία «Κοι¬ 
νοτικός Παιδικός Σταθμός Γαλάτειας». 4 


Σύσταση Νομικού Προσώπου Δημοσίου Δικαίου στην 
Κοινότητα Μαζαρακίου Νομ. Ιωαννίνων με την επω¬ 
νυμία «Πνευματικό - Πολιτιστικό Κέντρο Μαζαρα¬ 


κίου». 5 

Χορήγηση άδειας μετά από Ανακατανομή Χώρων και 
Επαναπροσδιορισμός Μαθητικού Δυναμικού του 
Ιδιωτικού Τ.Ε.Ε. Μ.Ι.Σ.Ε.Λ. 6 

Χορήγηση άδειας επεκτάσεως των διδακτηρίων του 
Ιδιωτικού Τεχνικού και Επαγγελματικού Εκπαιδευ¬ 
τηρίου (Τ.Ε.Ε.) «Ν. Λάκκα». 7 

Έγκριση Κανονισμού και άδεια σύστασης του Αμοι¬ 
βαίου Κεφαλαίου «ΒΑΗΟΙΑΥδ Α/Κ ΟΜΟΛΟΓΙΩΝ 
ΕΞΩΤΕΡΙΚΟΥ (ΔΟΛΛΑΡΙΟΥ)». 8 


Διορθώσεις Σφαλμάτων 

Διόρθωση σφάλματος στην 3014989/8572/0078/ 
30.7.1998 απόφαση του Υπουργού Οικονομικών 


(ΦΕΚ 845/Β712.8.1998) . 9 

Διορθώσεις σφαλμάτων στην Β7/311/4.6.1998 από¬ 
φαση του ΥΠΕΠΘ (ΦΕΚ 644/Β726.6.1998) .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6011/9/1-γ (1) 

Καθορισμός τύπου ειδικού υπηρεσιακού δελτίου ταυτότη¬ 
τας Συνοριακών Φυλάκων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 4 παρ. 6 του Ν. 2622/1998 
«Υπηρεσίες Συνοριακής Φύλαξης - Δήλωση περιουσιακής 
κατάστασης αστυνομικών και άλλες διατάξεις» (Α’ 138). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α' 38). 

3. Τις διατάξεις του άρθρου 22 παρ. 3 του Ν. 2362/ 
1995 «περί Δημοσίου Λογιστικού, Ελέγχου των δαπανών 
του Κράτους και άλλες διατάξεις» (Α' 247). 

4. Την αριθ. 1107147/1239/0006/4.10.1996 από¬ 
φαση του Πρωθυπουργού και του Υπουργού Οικονομικών 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

5. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του κρατικού 
προϋπολογισμού ύψους 100.000 δραχμών για το έτος 
1998, οι οποίες θα καλυφθούν από τους ΚΑ.Ε 1111 και 
1699 του εκτελούμενου προϋπολογισμού εξόδων Ε.Φ. 
43-10 «ΕΛΛΗΝΙΚΗ ΑΣΤΥΝΟΜΙΑ». Για το έτος 1999 και 
καθένα από τα επόμενα πέντε έτη δεν προκαλούνται δα¬ 
πάνες, αποφασίζουμε: 

Αρθρο 1 

Οι Συνοριακοί Φύλακες εφοδιάζονται, με μέριμνα της 
Διεύθυνσης Αστυνομικού Προσωπικού του Υπουργείου 
Δημόσιας Τάξης, με ειδικό υπηρεσιακό δελτίο ταυτότη¬ 
τας, το έντυπο του οποίου είναι φύλλο χάρτου τύπου 
«ΒΒΙ5ΤΟΙ-» διαστάσεων 10x6 εκατοστών, χρώματος ανοι¬ 
κτού κίτρινου. Το δελτίο αυτό περιέχει όλα τα στοιχεία που 

διαλαμβάνονται στο υπόδειγμα του συνημμένου παραρτή¬ 
ματος. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή μετά του συνημμένου παραρτήματος, 


που αποτελεί αναπόσπαστο τμήμα του κειμένου της, 
δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 


Ε.Γ. 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 

ΕΛΛΗΝΙΚΗ ΑΣΤΥΝΟΜΙΑ 

ΚΛΑΔΟΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

ΔΙΕΥΘΥΝΣΗ ΜΕΛΕΤΩΝ 

ΤΜΗΜΑ 1° ΠΡΟΓΡΑΜΜΑΤΙΣΜΟ Υ ΚΑΙ 

ΟΡΓΑΝΩΣΗΣ 



ΠΑΡΑΡΤΗΜΑ 
Συνημμένο στην 6011/9/1· 7 
από ϊΐ - 8 -1998 απόφαση 
των Υπουργών Οικονομικών 
και Δημόσιας Τάξης. 


«ΥΠΟΔΕΙΓΜΑ ΕΙΔΙΚΟΥ ΥΠΗΡΕΣΙΑΚΟΥ ΔΕΛΤΙΟΥ ΤΑΥΤΟΤΗΤΑΣ 
ΣΥΝΟΡΙΑΚΩΝ ΦΥΛΑΚΩΝ» 


(στη μια όψη του δελτίου) 


μ 

Γΐΐ 

< 


< < 



(στην άλλη όψη του δελτίου) 


ΣΤΟΙΧΕΙΑ ΤΑΥΤΟΤΗΤΑΣ 


ΟΜΑΔΑ .ΑΙΜΑΤΟΣ ΚΕ 

ΑΓΜ. 

ΙΔΙΟΤΗΤΑ. 

ΕΠΩΝΥΜΟ. 


ΟΝΟΜΑ. 

ΠΑΤΡΩΝΥΜΟ. 

ΜΗΤΡΟΝΥΜΟ. 

ΧΡ. ΓΕΝΝΗΣΕΩΣ. 

ΤΟΠΟΣ ΓΕΝΝΗΣΕΩΣ 
ΑΘΗΝΑ. 

Ο. 


Αθήνα.51 Αυγούοτοο “938 


ια την αντιγραφή 
Αθήνα . αυθημερόν 

αα Προγραμααπσμού κα 
διεύθυνση: Μελετών. 




ΝΤ^ΚΆΛΑίΤΖΑΚΗΣ 
- _ * ΑΣΤΥΝΌΜΟΣ Α 


0 ΑΝΑΓΪΛ. ΛΐΞΥΘ'ι'ΝΤΗ 
ίΗΜΗΤΡ ΙΟΣ ΝΙΓ.ΟΛΑΚΟΠΟίΛΟΖ 
α:τυν.υγ5?* ητη: 


να 

Αριθ. 3400 (2) 

Τροποποίηση ορίων μονίμου καταφυγίου θηραμάτων Παγ- 
γαίου Όρους. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ & ΘΡΑΚΗΣ 

Έχοντας υπόψη: 

1. Τις διατάξεις των άρθρων 253 & 254 παρ. 1, 2, 3, 4 
του Ν.Δ. 86/69, καθώς έχουν αντικατασταθεί με τα άρθρα 
3 και 4 παρ. 5, 6, 7,8 του Ν. 177/1975 «περί αντικαταστά- 
σεως και συμπληρώσεως διατάξεων του Ν.Δ. 86/69 «περί 
Δασικού Κώδικα». 

2. Τις διατάξεις της αριθ. 414985/29.11.85 (ΦΕΚ 757/ 
Β718.1 2.85) κοινής απόφασης του Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας». 

3. Τις διατάξεις του Ν. 3200/55 «περί διοικητικής απο¬ 
κέντρωσης, όπως τροποποιήθηκαν και συμπληρώθηκαν 
με το Ν.Δ. 532/70 καθώς και αυτές των Διαταγμάτων 
709/70,192/72, 332/83 και 94/93 «περί καθορισμού αρ¬ 
μοδιοτήτων». 

4. Το άρθρο 143 παρ. 1 του Π.Δ. 611 /77 «περί Υπαλλη¬ 
λικού Κώδικα». 

5. Το άρθρο 210 του Π.Δ. 433/77 «περί Οργανισμού 
του Υπουργείου Γεωργίας». 

6. Το Π.Δ. 1213/81 «περί αναδιοργάνωσης των Δασι¬ 
κών Υπηρεσιών του Υπ. Γεωργίας, όπως τροποποιήθηκε 
με τα όμοια αυτού 402/88, 422/91,46/91, 352/91 και 
242/93. 

7. Το Ν. 2240/94 «περί συμπλήρωσης διατάξεων για 
την Νομαρχιακή Αυτοδιοίκηση και άλλων ομοίων». 

8. Το Ν. 2503/97 «περί Διοίκησης, Οργάνωσης, Στελέ- 
χωσης της περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

9. Την αριθ. 2776/19.6.97 απόφαση του Γ ενικού Γ ραμ- 
ματέα της Περιφέρειας Ανατ. Μακεδονίας και Θράκης 
στον Γ ενικό Δ/ντή της Περιφέρειας και στους Προϊσταμέ¬ 
νους των Δασικών Υπηρεσιών της Περιφέρειας. 

10. Την αριθ. 172837/3147/20.6.79 απόφαση του 
Υπουργού Γ εωργίας, με την οποία ιδρύθηκε μόνιμο κατα¬ 
φύγιο θηραμάτων στην περιοχή Παγγαίου Όρους Ν. Κα¬ 
βάλας, έκτασης 35.000 στεμμάτων και την αριθ. 163051/ 
20.7.82 απόφαση του Υπουργού Γεωργίας, με την οποία 
έγινε τροποποίηση των ορίων του παραπάνω καταφυγίου 
θηραμάτων στην περιοχή Παγγαίου Όρους, έκτασης 
10.000 στεμμάτων. 

11. Την αριθ. 2319/9.6.98 αναφορά του Δασαρχείου 
Καβάλας, σε συνδυασμό με τη σκοπιμότητα τροποποίη¬ 
σης των ορίων του παραπάνω μονίμου καταφυγίου θηρα¬ 
μάτων για προστασία, ανάπτυξη, αναπαραγωγή και εκμε¬ 


τάλλευση του θηραματικού πλούτου και της άγριας πανί¬ 
δας της χώρας μας, αποφασίζουμε: 

Τροποποιούμε τα όρια του μονίμου καταφυγίου θηρα¬ 
μάτων στο Παγγαίο Όρος και απαγορεύουμε για αόριστο 
χρόνο τη Θήρα κάθε θηράματος σε 23.908 στρέμματα, 
συνολικά, δάσους και μερικώς δασοσκεπούς έκτασης, 
που πληρεί τις προϋποθέσεις για την κάλυψη των βασικών 
αναγκών του θηράματος σε ό,τι αφορά την ησυχία, τροφή 
και νερό, στο Παγγαίο Όρος Ν. Καβάλας, που ορίζεται ως 
εξής: 

Τμήμα 1. 

Δυτικά: Τα όρια Ν. Καβάλας - Ν. Σερρών. 

Ανατολικά: Από τοποθεσία «Γιαννάκη βρύση» προς Ξε- 
ρόλακο πάνω από το λατομείο μαρμάρων εν συνεχεία στην 
Ιερή Μονή Αγίου Ιωάννη. Ακολουθεί το δασικό δρόμο Νι- 
κήσιανης - Πετροφωλιάς μέχρι το μοναστήρι «Άξιον Εστί». 

Βόρεια: Ακολουθεί την πορεία του δασικού δρόμου Πε- 
τροφωλιάς Ιεράς Μονής Εικοσιφοίνισσας έως τα όρια Ν. 
Καβάλας - Ν. Σερρών. 

Νότια: Τα όρια του υπάρχοντος μονίμου καταφυγίου θη¬ 
ραμάτων Παγγαίου Όρους. 

Τμήμα 2. 

Βόρεια: Από την τοποθεσία «Μάτι» /υψόμετρο Τ.956 μ.) 
στην τοποθεσία «Ράχες μέχρι τα όρια Ν. Καβάλας - Ν. 
Σερρών. 

Δυτικά: Τα όρια Ν. Καβάλας - Ν. Σερρών. 

Νότια: Από το ύψωμα «Απιδιά» προς ράχη «Αντρόνα» 
μέχρι το υπάρχον μόνιμο καταφύγιο θηραμάτων του Παγ- 
γαίου Όρους. 

Ανατολικά: Τα όρια του υπάρχοντος μονίμου καταφυ¬ 
γίου θηραμάτων μέχρι την τοποθεσία «Μάτι». 

Η δίωξη των επιβλαβών θηραμάτων μέσα στο καταφύγιο 
ενεργείται σύμφωνα με τα άρθρα 4 παρ. 7 του Ν. 177/75 
και 3 της 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 του Ν.Δ. 86/69 «Δα¬ 
σικός Κώδικας» ή παρ. 3 της 414985/29.11.85 κοινής 
απόφασης περί μέτρων διαχείρισης της άγριας πτηνοπανί¬ 
δας. 

Από τις διατάξεις αυτής της απόφασης δεν προκαλείται 
δαπάνη του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α71975) και 
θα ισχύει από το Κυνηγετικό έτος 1998-1999. 

Καβάλα, 28 Αυγούστου 1998 

Με εντολή Γ.Γ. Περιφέρειας 
Ο Γ ενικός Δ/ντής Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 



11786 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 






ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


11787 


Αριθ. 4437 (3) 

Σύσταση νομικού προσώπου στην Κοινότητα Σάπες Νομ. 

Ροδόπης με την επωνυμία «Παιδικός Σταθμός Δήμου 

Σαπών». 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ & ΘΡΑΚΗΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/95 
(Δ.Κ.Κ.) και του άρθρου 9 του Ν. 2503/97. 

2. Το αριθ. Γ2β/1818/12.5.98 έγγραφο του Υπουρ¬ 
γείου Υγείας και Πρόνοιας, με το οποίο μας γνωστοποίησε 
ότι στο ΦΕΚ 413/Β75.5.98 δημοσιεύθηκε η απόφαση 
Γ26/186/98, που αφορά την μεταβίβαση του Κρατικού 
Παιδικού Σταθμού Σαπών στον Δήμο Σαπών. 

3. Την 68/98 απόφαση του Διοικητικού Συμβουλίου Σα¬ 
πών για την σύσταση νομικού προσώπου με την επωνυμία 
«Παιδικός Σταθμός Δήμου Σαπών», αποφασίζουμε: 

Τη σύσταση Νομικού προσώπου με την επωνυμία «Παι¬ 
δικός Σταθμός Δήμου Σαπών». 

Σκοπός του Νομικού Προσώπου είναι η φύλαξη, φρο¬ 
ντίδα και ψυχαγωγία νηπίων και βρεφών εργαζόμενων γο¬ 
νέων, η πολύπλευρη νοητική, συναισθηματική, κοινωνική, 
ψυχοσωματική ανάπτυξη των παιδιών, η προπαρασκευή 
τους για την φυσική μετάβασή τους από την οικογενειακή 
ζωή στο σχολικό περιβάλλον και η υποστήριξη των γονέων 
σε θέματα αγωγής και ψυχολογίας των παιδιών. 

Επίσης η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, ανα¬ 
λώσιμων υλικών κ.λπ., καθώς και η εκτέλεση μικρών έρ¬ 
γων για την επισκευή και συντήρηση του Σταθμού, η απο¬ 
κατάσταση φθορών και ζημιών του εξοπλισμού και γενικά 
ο εφοδιασμός με όλα τα μέσα που κρίνονται απαραίτητα 
για τη λειτουργία του. 

Πόροι του Νομικού Προσώπου είναι: 

α) Η ετήσια επιχορήγηση του Υπουργείου Υγείας, Πρό¬ 
νοιας για την αντιμετώπιση των αναγκών λειτουργίας, συ¬ 
ντήρησης των εγκαταστάσεων, μισθοδοσίας του προσω¬ 
πικού καθώς επίσης και κάθε άλλη παροχή του Δημοσίου ή 
του Δήμου ή άλλου Νομικού Προσώπου ιδιωτικού ή δημο¬ 
σίου δικαίου, είτε προς το νομικό πρόσωπο είτε προς τον 
Δήμο Σαπών για λογαριασμό του. 

β) Οι πρόσοδοι από την περιουσία του. 

γ) Οι εισπράξεις από το αντίτιμο των υπηρεσιών του. 

δ) Κάθε είδους προσφορές, δωρεές, κληρονομιές, κλη¬ 
ροδοσίες. 

Η διοίκηση και η εκπροσώπηση του νομικού προσώπου 
θα είναι σύμφωνη με τα οριζόμενα στο άρθρο 203 του 
Π.Δ. 410/95 και στον κανονισμό λειτουργίας του, που θα 
καταρτισθεί από το Δ.Σ. 

Το Νομικό Πρόσωπο θα διοικείται από πενταμελές Διοι¬ 
κητικό Συμβούλιο το οποίο συγκροτείται με απόφαση του 
Δημοτικού Συμβουλίου και θα αποτελείται από τον Πρόε¬ 
δρο του Διοικητικού Συμβουλίου του νομικού προσώπου 
που είναι ο Δήμαρχος ή άλλο αιρετό μέλος που ορίζεται 
από αυτόν, ένα (1) Δημοτικό Σύμβουλο, ένα (1) Δημότη 
που έχει σχετική με το αντικείμενο του νομικού προσώπου 
επαγγελματική και κοινωνική δράση ή ειδικές γνώσεις, 
έναν εκπρόπωπο των εργαζομένων και έναν εκπρόσωπο 
των γονέων και κηδεμόνων των φιλοξενούμενων παιδιών 
βε τους νόμιμους αναπληρωτές τους. 

Η θητεία των μελών του Διοικητικού Συμβουλίου του 


Νομικού Προσώπου θα ακολουθεί τη Δημοτική περίοδο 
και θα λήγει πάντοτε με την εγκατάσταση του νέου Διοικη¬ 
τικού Συμβουλίου. 

Το νομικό πρόσωπο θα εκπροσωπείται στα δικαστήρια 
και σε κάθε άλλη Δημόσια Αρχή από τον Πρόεδρο ή το νό¬ 
μιμο αναπληρωτή του. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Σαπών, το 
ύψος της οποίας δεν μπορεί να προσδιορισθεί. 

Το νομικό πρόσωπο θα χρησιμοποιεί σφραγίδα που κυ¬ 
κλικά θα φέρει χαραγμένες τις λέξεις «ΕΛΛΗΝΙΚΗ ΔΗΜΟ¬ 
ΚΡΑΤΙΑ - ΝΟΜΟΣ ΡΟΔΟΠΗΣ» με την επωνυμία του και 
στο μέσο το εθνόσημο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 31 Αυγούστου 1998 

Ο Γ.Γ. Περιφέρειας 
ΣΤΑΥΡΟΣ ΚΑΜΠΕΛΗΣ 

-♦- 

Αριθ. 7408 < 4 ) 

Σύσταση Κοινοτικού Νομικού Προσώπου στην Κοινότητα 
Γαλάτεια Νομ. Κοζάνης με την επωνυμία «Κοινοτικός 
Παιδικός Σταθμός Γαλάτειας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/ 
1995. 

2. Την αριθ. Π2β/4541/13.2.98 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
και Υπουργού Υγείας, Πρόνοιας περί μεταβίβασης στην 
Κοινότητα Γαλάτειας του Κρατικού Παιδικού Σταθμού. 

3. Την αριθ. 22/98 απόφαση του Κοινοτικού Συμβου¬ 
λίου Γαλάτειας περί προσαρμογής της συστατικής πράξης 
του Κρατικού Παιδικού Σταθμού Γαλάτειας στις διατάξεις 
του Δ.Κ.Κ. 

Εκδίδουμε πράξη όπως παρακάτω: 

1. Συστήνουμε ίδιο νομικό πρόσωπο στην Κοινότητα Γα- 
λάτειας με την επωνυμία «Κοινοτικός Παιδικός Σταθμός 
Γαλάτειας». 

2. Σκοπός του νομικού προσώπου είναι η φύλαξη, η 
προστασία, η φροντίδα, ημερήσια διατροφή, διαπαιδαγώ¬ 
γηση, ψυχαγωγία νηπίων και βρεφών εργαζομένων γο¬ 
νέων, νοητική, συναισθηματική, κοινωνική ανάπτυξη των 
παιδιών, την προπαρασκευή τους για την φυσική μετά¬ 
βασή τους από την οικογενειακή ζωή στο σχολικό περι¬ 
βάλλον. 

3. Πόροι του Νομικού Προσώπου είναι: 

-υποχρεωτική επιχορήγηση που προβλέπεται από την 

παρ. 8 του άρθρου 9 του Ν. 2503/1997. 

-υποχρεωτική επιχορήγηση του Δήμου. 

-κάθε είδους εισφορές, δωρεές, κληρονομιές κ.λπ. 

4. Περιουσία του νομικού προσώπου είναι υφιστάμενη 
κινητή και ακίνητη περιουσία αυτού και κάθε χώρος ή κτί¬ 
ριο, που θα παραχωρηθεί ή θα μεταβιβασθεί σ’ αυτό. 

5. Το νομικό πρόσωπο εκπροσωπείται στο δικαστήριο 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Η δαπάνη που προκαλείται σε κάθε περίπτωση θα καλυ¬ 
φθεί από τον προϋπολογισμό της Κοινότητας Γαλά¬ 
τειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Αυγούστου 1998 

Με εντολή Γ.Γ. Περιφέρειας 
Η Διευθύντρια κ.α.α. 

Η Προϊσταμένη Τμήματος 
ΑΙΚΑΤΕΡΙΝΗ ΛΙΑΚΟΥ 

-♦- 

Αριθ. 22295 (5) 

Σύσταση Νομικού Προσώπου Δημοσίου Δικαίου στην Κοι¬ 
νότητα Μαζαρακίου Νομ. Ιωαννίνων με την επωνυμία 

«Πνευματικό - Πολιτιστικό Κέντρο Μαζαρακίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθ. 27/1998 απόφαση του Κοινοτικού Συμβου¬ 
λίου Μαζαρακίου, αποφασίζουμε: 

1. Συστήνουμε στην Κοινότητα Μαζαρακίου του Νομού 
Ιωαννίνων Νομικού Προσώπου Δημοσίου Δικαίου με την 
επωνυμία «Πνευματικό - Πολιτιστικό Κέντρο Μαζαρα¬ 
κίου». 

2. Σκοπός του Νομικού Προσώπου είναι: 

α) Δημιουργία, ανάπτυξη κάθε μορφής Πνευματικής - 
Πολιτιστικής δραστηριότητας στην περιοχή της Κοινότη¬ 
τας. 

β) Καθιέρωση μόνιμων πολιτιστικών εκδηλώσεων στην 
Κοινότητα ως μόνιμο θεσμό, με πολιτιστικές εκδηλώσεις 
όπως: διατήρηση εθίμων κατά τις μεγάλες θρησκευτικές 
εορτές, γιορτή της Αποκριάς, Καλοκαιρινή Πολιτιστική 
εβδομάδα την περίοδο του Πανηγυριού, εορτασμός εθνι¬ 
κών επετείων κ.λπ. 

γ) Οργάνωση-λειτουργία βιβλιοθήκης με προμήθεια βι¬ 
βλίων μορφωτικού περιεχομένου, βοηθώντας τους μαθη¬ 
τές όλων των βαθμιδών της εκπ/σης και στην εξύψωση 
του πνευματικού επιπέδου των κατοίκων. 

δ) Έρευνα - προώθηση δημόσιας συζήτησης προβλη¬ 
μάτων που απασχολούν τους κατοίκους και κυρίως του νέ¬ 
ους. 

ε) Απομονή βραβείων σε αριστούχους μαθητές της Α/ 
βάθμιας και Β/θμιας εκπ/σης. 

στ) Υποστήριξη - διάδοση της σύγχρονης καλλιτεχνικής 
και πνευματικής δημιουργίας. 

ζ) Εξασφάλιση των προϋποθέσεων για ολόπλευρη ανά¬ 
πτυξη των δημιουργικών ικανοτήτων στις τέχνες σε συ¬ 
νεργασία με όλους τους πολιτιστικούς φορείς και τα ερα¬ 
σιτεχνικά συγκροτήματα. 

η) Παροχή εκπαιδευτικών, πολιτιστικών, επιμορφωτι¬ 
κών και ψυχαγωγικών υπηρεσιών. 

3. Πόροι του Ν.Π. είναι: 

α) Ετήσια επιχορήγηση της Κοινότητας ποσού 200.000 
δρχ. 

β) Κάθε είδους εισφορές, συνδρομές, δωρεές και κλη¬ 
ρονομιές. 

γ) Εισπράξεις από το αντίτιμο των Υπηρεσιών που 


παρέχονται από το Νομικό Πρόσωπο. 

δ) Κάθε παροχή κράτους ή άλλη νόμιμη πρόσοδος. 

ε) Οι πρόσοδοι από την ίδια αυτού περιουσία. 

4. Το Ν.Π. εκπροσωπείται στα δικαστήρια και σε κάθε 
Αρχή από τον Πρόεδρο του Δ.Σ. και σε περίπτωση απου¬ 
σίας ή κωλύματος από τον Αντιπρόεδρο. 

5. Κάλυψη δαπάνης (άρθρο 27 Ν. 2081/92). 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Μαζαρακίου ποσού 
200.000 δρχ. (σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Σεπτεμβρίου 1998 

Με εντολή Γ.Γ. Περιφέρειας 
Ο Διευθυντής 
ΒΑΣ. ΧΗΤΑΣ 

-♦- 

Αριθ. 5602 (6) 

Χορήγηση άδειας μετά από Ανακατανομή Χώρων και Επα¬ 
ναπροσδιορισμός Μαθητικού Δυναμικού της Ιδιωτικής 

Τ.Ε.Σ. Μ.Ι.Σ.Ε.Λ. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Το Β.Δ. 685/72. 

2. Το Π.Δ. 813/77. 

3. Την αριθ. 27400/31.10.1995 απόφαση του Νομάρχη 
Αθηνών περί «μεταβίβασης αρμοδιοτήτων στους Προϊστα¬ 
μένους Δ/νσεων και Γραφείων Δ.Ε.». 

4. Την αριθ. 57/31.8.1998 πράξη του Α' ΠΥΣΔΕ Αθη¬ 
νών, με την οποία γνωμοδότησε υπέρ της χορήγησης 
αδείας για ανακατανομή των χώρων και επαναπροσδιορι¬ 
σμού μαθητικού δυναμικού της Ιδιωτικής Τεχνικής και 
Επαγγελματικής Σχολής (Τ.Ε.Σ.) «Μεθοδική Ιδιωτική 
Σχολή Επαγγελματικής Λύσης» (Μ.Ι.Σ.Ε.Λ.) που στεγάζε¬ 
ται και λειτουργεί στο κτίριο που βρίσκεται στην Αθήνα και 
επί της διασταυρώσεως της Λεωφ. Βουλιαγμένης 122 με 
την οδό Μελαντίας 51 (ισόγειο και 1ος όροφος) - Νέος 
Κόσμος, αποφασίζουμε: 

α) Χορηγούμε άδεια μετά από ανακατανομή των χώρων 
του διδακτηρίου της Ιδιωτικής Τεχνικής και Επαγγελματι¬ 
κής Σχολής (Τ.Ε.Σ.) «ΜΕΘΟΔΙΚΗ ΙΔΙΩΤΙΚΗ ΣΧΟΛΗ 
ΕΠΑΓΓΕΛΜΑΤΙΚΗΣ ΛΥΣΗΣ» (Μ.Ι.Σ.Ε.Λ.), που στεγάζεται 
και λειτουργεί στην Αθήνα και επί της διασταυρώσεως της 
Λεωφ. Βουλιαγμένης 122 με την οδό Μελαντίας 51 (ισό¬ 
γειο και 1 ος όροφος) - Νέος Κόσμος και επαναπροσδιορί¬ 
ζουμε τον μέγιστο επιτρεπόμενο αριθμό μαθητών (μαθη¬ 
τικό δυναμικό) ανά βάρδια (κύκλο) λειτουργίας της αναφε- 
ρόμενης Τ.Ε.Σ. σε πενήντα δύο (52) μαθητές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1998 

Με εντολή Νομάρχη 
Ο Προϊστάμενος του Γραφείου Τ.Ε.Ε. 

Α’ Δ/ΝΣΗΣ Δ.Ε. 

ΓΕΩΡΓΙΟΣ ΝΙΚΟΛΟΥΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 5601 (7) 

Χορήγηση άδειας επεκτάσεως των διδακτηρίων της Ιδιω¬ 
τικής Τεχνικής και Επαγγελματικής Σχολής (Τ.Ε.Σ.) «Ν. 
Λάκκα». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Το Β.Δ. 685/72. 

2. Το Π.Δ. 813/77. 

3. Την αριθ. 27400/31.10.1995 απόφαση του Νομάρχη 
Αθηνών περί «μεταβίβασης αρμοδιοτήτων στους Προϊστα¬ 
μένους Δ/νσεων και Γραφείων Δ.Ε.». 

4. Την αριθ. 60/31.8.1998 πράξη του Α" ΠΥΣΔΕ Αθη¬ 
νών, με την οποία γνωμοδότησε υπέρ της χορήγησης 
αδείας κτιριακής επεκτάσεως του διδακτηρίου της Ιδιωτι¬ 
κής Τεχνικής και Επαγγελματικής Σχολής (Τ.Ε.Σ.) «Ν. 
Λάκκα» και επαναπροσδιορισμού μαθητικού δυναμικού 
στα επί των οδών: α) Μπενιζέλου Παλαιολόγου 3 και 
Απόλλωνος, και β) Ανδριανού 94 και Διογένους 15 κτίρια 
της ανωτέρω Σχολής, αποφασίζουμε: 

α) Χορηγούμε άδεια κτιριακής επέκτασης του διδακτη¬ 
ρίου της Ιδιωτικής Τεχνικής και Επαγγελματικής Σχολής 
(Τ.Ε.Σ.) «Ν. Λάκκα», που στεγάζεται και λειτουργεί από το 
Σχολικό Έτος 1992-93 (Φ1/668/Δ5/9428/ 28.9.92 υπ. 
απόφ. ΥΠΕΠΘ, ΦΕΚ 598/τ.Β'/30.9.92) στο κτίριο που 
βρίσκεται στην Αθήνα και επί της διασταυρώσεως των 
οδών Μπενιζέλου Παλαιολόγου 3 και Απόλλωνος (Σύ¬ 
νταγμα - Πλάκα), στο κτίριο που βρίσκεται στην Αθήνα και 
επί της διασταυρώσεως των οδών Ανδριανού 94 και Διογέ- 
νους 15 (1ος και 2ος όροφος) - Πλάκα. 

β) Καθορίζουμε το μέγιστο επιτρεπόμενο αριθμό φοι- 
τώντων μαθητών και για τα δύο (2) ώς άνω κτίρια της εν 
λόγω Τ.Ε.Σ. στους εκατόν δεκαπέντε (115) μαθητές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1998 

Με εντολή Νομάρχη 
Ο Προϊστάμενος του Γραφείου Τ.Ε.Ε. 

Α’ Δ/ΝΣΗΣ Δ.Ε. 

ΓΕΩΡΓΙΟΣ ΝΙΚΟΛΟΥΔΗΣ 

-φ- 

Αριθ. 8676 (8) 

Έγκριση Κανονισμού και άδεια σύστασης του Αμοιβαίου 

Κεφαλαίου «ΒΑΒ0ΕΑΥ3 Α/Κ ΟΜΟΛΟΓΙΩΝ ΕΞΩΤΕΡΙ¬ 
ΚΟΥ (ΔΟΛΛΑΡΙΟΥ)». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 73/17.7.98, θέμα 5ο) 

Αφού έλαβε υπόψη: 

1. Τις παρ. 1 και 2 του άρθρου 17α του Ν. 1969/91, 
όπως τροποποιήθηκαν και συμπληρώθηκαν με τις παρ. 2 
και 3 του άρθρου 2 του Π.Δ. 433/93 (ΦΕΚ 183). 


2. Τις διατάξεις του άρθρου 22 του Ν. 1969/91 «Εται¬ 
ρίες Επενδύσεων Χαρτοφυλακίου, Αμοιβαία Κεφάλαια, 
Διατάξεις Εκσυγχρονισμού και Εξυγίανσης της Κεφαλαια¬ 
γοράς και άλλες διατάξεις». 

3. Την απόφαση της 71ης/2.4.96/θέμα Ιο Συνεδρία¬ 
σης του Δ.Σ. της Επιτροπής Κεφαλαιαγοράς, με την οποία 
εξουσιοδοτεί την Εκτελεστική Επιτροπή για τη λήψη απο¬ 
φάσεων σύμφωνα με την παρ. 2 του άρθρου 78 του Ν. 
1969/91, όπως ισχύει. 

4. Το από 27.5.98 έγγραφο της Εταιρείας με το υπο- 
βληθέν σχέδιο του κανονισμού του Αμοιβαίου Κεφα¬ 
λαίου. 

5. Σχετική εισήγηση του Γ. Γκότση, αποφασίζει ομό¬ 
φωνα: 

Εγκρίνει τον κανονισμό του Αμοιβαίου Κεφαλαίου 
«ΒΑΗΟΕΑΥ5 Α/Κ ΟΜΟΛΟΓΙΩΝ ΕΞΩΤΕΡΙΚΟΥ (ΔΟΛΛΑ- 
ΡΙΟΥ)» και παρέχει την άδειά της για τη σύσταση του εν 
λόγω Αμοιβαίου Κεφαλαίου, το οποίο διαχειρίζεται η ΒΑΒ- 
01ΑΥ5 Α.Ε.Δ.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 3014989/8572/0078/30.7.1998 απόφαση του 
Υπουργού Οικονομικών «σύσταση - συγκρότηση συντονι- 
νιστικής επιτροπής για τον έλεγχο τροφίμων στο Νομό Εύ¬ 
βοιας», που δημοσιεϋθηκε στο ΦΕΚ 845/Β712.8.1998, 
επιφέρεται η εξής διόρθωση: 

Η παράγραφος IV αντικαθίσταται ως εξής: 

IV. Η Συντονιστική Επιτροπή λειτουργεί σύμφωνα με 
τους κανόνες περί συλλογικών οργάνων του άρθρου 19 
του Ν. 1599/1986 (ΦΕΚ 75/Α71986), υπό την εποπτεία 
και καθοδήγηση του Νομάρχη Εύβοιας. 

(Από το Υπουργείο Οικονομικών) 
-♦- 

( 10 ) 

Στην Β7/311/4.6.1998 υπουργική απόφαση του 
ΥΠΕΠΘ, που δημοσιεύθηκε στο ΦΕΚ 644/Β726.6.1998, 
διορθώνονται στο άρθρο 5 («Πρόγραμμα μαθημάτων») δύο 
τίτλοι μαθημάτων με αριθ. 15 και 16 ως εξής: 

Από τους εσφαλμένους: 

«15. θεωρία Γλωσσολογικής Πραγματολογίας 

16. Διαπολιτισμική (Γλωσσική και μη Γλωσσική) Επικοι¬ 
νωνία», 

στους ορθούς: 

«15. Ζητήματα Γλωσσολογικής Πραγματολογίας 

16. Σημείωση και Επικοινωνία». 


(Από το ΥΠΕΠΘ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


5230 841 Βασ. Όλγας 188, 1ος ό| 

Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 


Βασ. Όλγας 188, 1ος όρ. - Τ.Κ. 546 55 (031) 423 956 
ΡΑΙΑΣ 4136 402 

Νικήτα 6-8 Τ.Κ. 185 31 4171 307 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

-ΙΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 >> 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

: Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

- Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










